CELEX: 62021CN0366
Language: lv
Date: 2021-06-09 00:00:00
Title: Lieta C-366/21 P: Apelācijas sūdzība, ko 2021. gada 9. jūnijā Maxime Picard iesniedza par Vispārējās tiesas (pirmā palāta paplašinātā sastāvā) 2021. gada 24. marta spriedumu lietā T-769/16 Picard/Komisija

6.9.2021   
            
            
               LV
            
            
               Eiropas Savienības Oficiālais Vēstnesis
            
            
               C 357/9
            
         
      Apelācijas sūdzība, ko 2021. gada 9. jūnijāMaxime Picard iesniedza par Vispārējās tiesas (pirmā palāta paplašinātā sastāvā) 2021. gada 24. marta spriedumu lietā T-769/16 Picard/Komisija
      (Lieta C-366/21 P)
      (2021/C 357/12)
      Tiesvedības valoda – franču
      
         Lietas dalībnieki
      
      
         Apelācijas sūdzības iesniedzējs: Maxime Picard (pārstāvis: S. Orlandi, advokāts)
      
         Otra lietas dalībniece: Eiropas Komisija
      
         Prasījumi
      
      Apelācijas sūdzības iesniedzējs lūdz Tiesu:
      
                  —
               
               
                  atcelt Eiropas Savienības Vispārējās tiesas 2021. gada 24. marta spriedumu Picard/Komisija T-769/16;
               
            
                  —
               
               
                  atcelt lēmumu, ar ko iepriekš tiek noteikti konkrēti apelācijas sūdzības iesniedzēja pensijas tiesību elementi, vai ar ko tiek nolemts nepieņemt šādu Civildienesta noteikumos noteiktu lēmumu, kas izriet no viņam adresētā sektora “Pensijas” administratora 2016. gada 4. janvāra paziņojuma, viņam norādot – atbildē uz viņa šīs pašas dienas lūgumu –, ka viņa pensijas tiesību aprēķins ir ticis mainīts pēc viņa atkārtotas pieņemšanas darbā FG II grupā no 2014. gada 1. jūnija, ka viņa pensionēšanās vecums ir pagarināts līdz 66 gadiem un ka ikgadējā šo pensijas tiesību iegādes likme ir 1,8 % sākot no 2014. gada 1. jūnija;
               
            
                  —
               
               
                  ciktāl nepieciešams, atcelt Komisijas Cilvēkresursu ĢD E direkcijas direktora 2016. gada 25. jūlija lēmumu daļā, kurā ar to kā nepieņemamu nelabvēlīga akta neesamības dēļ un, pakārtoti, kā nepamatotu noraida apelācijas sūdzības iesniedzēja 2016. gada 1. aprīļa sūdzību par lēmumu vai lēmuma neesamību, kas izriet no 2016. gada 4. janvāra atbildes;
               
            
                  —
               
               
                  piespriest Komisijai atlīdzināt tiesāšanās izdevumus abās instancēs.
               
            
         Pamati un galvenie argumenti
      
      Savas apelācijas sūdzības pamatojumam tās iesniedzējs norāda, ka pārsūdzētajā spriedumā esot pieļauta tiesību kļūda, jo Vispārējā tiesa ir ierobežojusi Civildienesta noteikumu XIII pielikuma 21. un 22. pantā, izņemot tā 4. punktu, 23. pantā, 24.a pantā un 31. panta 6. un 7. punktā paredzēto pārejas pasākumu apjomu, kas piemērojami “pēc analoģijas citiem darbiniekiem, kuri ir amatā 2013. gada 31. decembrī”, atbilstoši Pārējo darbinieku nodarbināšanas kārtības (“PDNK”) pielikuma 1. panta 1. punktam.
      Proti, Vispārējā tiesa esot kļūdaini nospriedusi, ka jauna līguma noslēgšana ar līgumdarbinieku pēc 2014. gada Civildienesta noteikumu reformas stāšanās spēkā, lai piekļūtu augstākai amata pakāpei, ir pielīdzināma – piemērojot pēc analoģijas pārejas noteikumus – līgumdarbinieku gadījumā ierēdņa “dienesta attiecību izbeigšanai”, izbeidzot minēto pārejas noteikumu piemērošanu.
      Šādi rīkodamās, Vispārējā tiesa tostarp neesot ņēmusi vērā likumdevēja izvirzītos mērķus, Savienības ierēdņu un citu darbinieku pensiju režīma īpatnības, PDNK pielikuma 1. panta 1. punktā izmantoto terminoloģiju un šajā ziņā jauna līguma noslēgšanu uzreiz pēc iepriekšējā ir nepareizi pielīdzinājusi “dienesta attiecību izbeigšanai” vai “nodarbinātības izbeigšanai”, neraugoties gan uz piederības tai pašai pensiju sistēmai, gan arī darba tajā pašā iestādē līgumdarbinieka amatā turpināšanos.